Diari Oficial de la Generalitat Valenciana


Sumari del DOGV 9998, del 03-12-2024 (2024/12553)

RESOLUCIÓ d'11 de novembre de 2024, per la qual s’autoritza una transferència de crèdits del capítol 2 al capítol 4 en el programa pressupostari 442C00, Canvi climàtic, de la Conselleria de Medi Ambient, Infraestructures i Territori, per un import de 15.970,13 euros (expedient 08.033/24).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9998

Data del DOGV
:   03-12-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/12650

CVE
:   CJEV-E-6071-05192

Data del document
:   11-11-2024

Organisme emissor
:   Conselleria d'Hisenda, Economia i Administració Pública

Tipus de document
:   Resolució

Mitjançant la Resolució de 14 d’agost de 2024, la Direcció General de Qualitat i Educació Ambiental va concedir les ajudes esmentades, relacionant en l’annex II, les sol·licituds excloses per l’esgotament de l’import global màxim assignat a la convocatòria de 2024, en què figuraven els ajuntaments d’Aín i Eslida.

Per la seua part, el 23 de setembre de 2024, estos dos  ajuntaments van presentar un recurs potestatiu de reposició perquè es tingueren en compte aspectes que no s’havien valorat, i la Direcció General de Qualitat i Medi Ambient els va acceptar, motiu pel qual van obtindre més puntuació que els últims beneficiaris inclosos en l’annex I de la Resolució de 14 d’agost de 2024, de concessió de l’ajuda.

Per això, s’ha de reconéixer la condició de beneficiaris a l’Ajuntament d’Aín i d’Eslida, per un import total de 15.970,13 euros. Així mateix, la Direcció General de Qualitat i Medi Ambient informa que en la línia de subvenció de concurrència competitiva S1323 de l’anualitat de 2024, no hi ha saldo disponible.

Per consegüent, per a finançar les ajudes indicades, la Conselleria de Medi Ambient, Infraestructures i Territori proposa incrementar la línia de subvenció de concurrència competitiva de l’annex de transferències i subvencions S1323 del capítol 4, programa pressupostari 442C00, Canvi climàtic, per un import de 15.970,13 euros, mitjançant la transferència de disponibilitats existents en el capítol 2 del mateix programa pressupostari, ja que estos crèdits no estan vinculats a compromisos pendents i la modificació proposada no té cap incidència en el compliment dels objectius del programa.

A este efecte, i en virtut del que es disposa en els articles 44 i 49 de la Llei 1/2015, de 6 de febrer, d’hisenda pública, del sector públic instrumental i de subvencions, i en els articles 21 i 24 de Llei 8/2023, de pressupostos de la Generalitat per a l’exercici 2024, i considerant la competència per a resoldre de conformitat amb el que s’establix en la Resolució de 12 de febrer de 2024, de delegació de determinades competències en òrgans d’esta conselleria (DOGV 9792 de 20 de febrer),

RESOL

*Primer*

Autoritzar una minoració de crèdit, en el pressupost de gastos, en l’aplicació pressupostària G01080203GE00000.442C00.2, per un import de 15.970,13 euros.

*Segon*

Autoritzar un increment de crèdit, en el pressupost de gastos, en l’aplicació pressupostària D48752796PR10104 G.442C00.4 per un import de 15.970,13 euros.

*Tercer*

Com a conseqüència de l’apartat anterior, es modifica l’annex de transferències i subvencions del pressupost de Generalitat del programa pressupostari 442C00, Canvi climàtic, capítol 4, per a incrementar la dotació de la línia de subvenció de concurrència competitiva S1323, d’acord amb el detall següent:

|  |  |  |  |  |  |
| --- | --- | --- | --- | --- | --- |
| *Codi* | *Cap.* | *Denominació* | *Dotació anterior* | *Modificació* | *Dotació actual* |
| S1323 | 4 | Ajudes per a la redacció dels plans d’acció per al clima i l’energia sostenible (PACES) | 200.000,00 | 15.970.13 | 845.477.13 |

  
  

València, 11 de novembre de 2024

Carlos Pablo Gracia Calandín

Sotssecretari de la Conselleria d'Hisenda, Economia i Administració Pública